יחסי מדגסקר–סין

יחסי סין-מדגסקר הם היחסים דו-צדדיים בין סין למדגסקר שהחלו רשמית ב-6 בנובמבר 1972. לסין יש שגרירות באנטננריבו ולמדגסקר יש שגרירות בבייג'ינג.

 הסכמים בולטים בין המדינות 
שתי הממשלות חתמו על הסכם סחר בינואר 1974.

הסכם לשיתוף פעולה מסחרי, כלכלי וטכני נחתם ביוני 1995.

הסכמים בנושאי שיתוף פעולה כלכלי ומסחרי, קידום השקעות הדדיות וביטחון נחתמו נובמבר 2005.

במרץ 2017 שתי המדינות חתמו על מזכר הבנות בנוגע לקידום משותף של יוזמת החגורה והדרך. מדגסקר היא אחת המדינות האפריקאיות הראשונות שחתמו על מסמך שיתוף פעולה בנושא זה עם סין.

 יחסים כלכליים 
על פי המכס המלגשי, סין היא שותפת הסחר הגדולה ביותר של מדגסקר ומקור היבוא הגדול ביותר מאז 2015. בשנת 2020, הסחר ההדדי בסחורות הגיע לשווי של 930 מיליון דולר, המהווה 18.1% מסך סחר החוץ של מדגסקר.

מאז כינון היחסים הדיפלומטיים ב-1972, סייעה סין למדגסקר במספר פרויקטים כלכליים וחברתיים, כולל שיקום דרכים וכבישים, בניית בית ספר יסודי, בניית ארמון ספורט ותרבות, מרכז הכנסים הבינלאומי באיווטו ובית החולים אנוסיאלה. בשנים האחרונות, סין המשיכה להשקיע רבות ברפואה המקומית ושלחה אף מומחים למדינה. בנוסף על כך, סין המשיכה להשקיע בתשתיות המקומיות. הסיוע ושיתוף הפעולה תרמו להתאוששות הכלכלית והחברתית של מדגסקר. בשנים 2000–2011, היו כ-19 פרויקטים סיניים רשמיים של מימון ופיתוח במדגסקר.Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development. פרויקטים אלו עסקו בין השאר בהקמת מפעל הידרואלקטרי חדשStrange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection ועד לבניית מרכז כנסים בינלאומי באנטננריבו.Strange, Parks, Tierney, Fuchs, Dreher, and Ramachandran, China’s Development Finance to Africa: A Media-Based Approach to Data Collection בינואר 2019 נציגי הממשל הסיני השתתפו בטקס ההשבעה של הנשיא החדש במדגסקר, אנדרי רג'ואלינה. בנובמבר 2019, סגן ראש ממשלת סין, סאן צ'ונלן, ביקר במדגסקר, נפגש עם הנשיא וראש הממשלה כריסטיאן נצאי וביקר בנציגות הרפואה הסינית במדגסקר.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ